Държавен вестник, бр. 22, 2010 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  22
с актуалните му данни), попълва празните 
полета, които не са попълнени, нанася съот­
ветните корекции и актуализации и подписва 
заявлението. В заявлението заявителят може 
да посочи и данните (трите имена, ЕГН, ЛН 
или ЛНЧ) на лице, което да получи персона­
лизирания документ.
Чл. 62. (1) Заявлението съдържа баркод, 
който е със срок на валидност. След изтичането 
на срока заявлението автоматично се анулира. 
(2) Когато български гражданин заяви из­
даването на СУМПС по реда на чл. 33, ал. 2 
ПИБЛД заедно с друг български личен документ 
(лична карта и/или паспорт) в РУ на МВР 
при СДВР/ОДМВР, служителят задължително 
разпечатва два броя заявления. 
(3) При всяко отпечатване на заявление, се 
разпечатва и разписка, в която лицето декла­
рира, че е получило разпечатано заявление, в 
което са нанесени лични данни, като посочва 
дата и се подписва.
(4) Разписката се съхранява от служителя, 
извършил дейността по отпечатване на заяв­
лението.
Раздел II
Приемане на заявление
Чл. 63. (1) При  приемане на заявление 
служителят:
1. чрез баркод четец (баркодът може да 
се въведе и ръчно) или чрез ЕГН на лицето 
визуализира заявлението на екран;
2. сравнява данните в заявлението с данните 
от НАИФ „НРБЛД“ и приложените към заяв­
лението документи съгласно ЗБЛД, ПИБЛД, 
ЗДвП и Наредба № I-157 на МВР от  2002 г. за 
условията и реда за издаване на свидетелство 
за управление на МПС, отчета на водачите и 
тяхната дисциплина;
3. проверява приложена ли е вносна бележка 
за платена държавна такса по Тарифа № 4 за 
таксите, които се събират в системата на МВР 
по Закона за държавните такси;
4. регистрира с входящ номер заявлението в 
регистрационен дневник съгласно приложение 
№ 1, отбелязва го в заявлението и въвежда 
номера в НАИФ „НРБЛД“; 
5. попълва регистрационен талон съгласно 
приложение № 2.
(2) Заявителят представя последното изда­
дено СУМПС и контролния талон към него. В 
случай че тези документи не бъдат представени, 
служителят го насочва към структурното звено 
„Пътна полиция“ при СДВР/ОДМВР. 
(3) Заявителят прилага карта за медицин­
ски преглед на водач на МПС или протокол 
от Транспортна областна лекарска експертна 
комисия или Транспортна централна лекарска 
експертна комисия, като за категория А, В 
и М се представя карта за медицински прег­
лед, съдържаща данни за извършен очен и 
вътрешен преглед на лицето, а за останалите 
категории – карта за медицински преглед, 
заверена от съответните специалисти – очен, 
УНГ, невролог, хирург и вътрешен.
(4) Заявителят попълва и прилага декла­
рация по образец съгласно приложение № 3, 
че обичайното му пребиваване не е в друга 
държава – членка на Европейския съюз, и че 
не е притежател на валидно СУМПС, издадено 
от държава – членка на Европейския съюз.
Чл. 64. (1) При несъответствия в данните от 
дейност „Справки“ на НАИФ „НРБЛД“ служи­
телят прави справка и я разпечатва, посочва 
двете си имена, полага подпис и дата върху 
нея и я прилага към заявлението.
(2) Когато изискуемите документи не са 
приложени към заявлението, служителят при­
ема заявлението, като на заявителя се дава 
3-дневен срок за представянето им. На гърба 
на заявлението заявителят описва документите, 
които му е указано, че следва да представи, 
и се подписва за уведомяването му, че ако в 
3-дневен срок не ги представи, преписката ще 
бъде прекратена. Прекратяването се отразява 
в регистрационния дневник, заявлението се 
изтрива в НАИФ „НРБЛД“ и преписката се 
архивира. 
Раздел III
Заснемане с цифрови устройства на лицето на 
заявителя и подписа 
Чл. 65. (1) При осъществяване на дейност 
„Заснемане с цифрови устройства на лицето на 
заявителя и подписа“ служителят чрез баркода 
или чрез входящия номер и датата на заявле­
нието визуализира данните от заявлението на 
екран и заснема с цифрови устройства необходи­
мите биометрични данни – лицето на заявителя 
и подписа, при спазване на разпоредбите на 
ЗБЛД и ПИБЛД.
(2) След снемане на биометричните данни 
служителят връчва регистрационния талон на 
заявителя и му връща предходното СУМПС и 
документа за самоличност.
(3) Приетите заявления  се подреждат в 
папки и с опис и придружително писмо се из­
пращат на съответното звено „Пътна полиция“ 
при СДВР/ОДМВР.
(4) Останалите дейности по обработка на 
заявлението, персонализация, контрол преди 
персонализация, комплектоване на преписката 
и връчване на персонализираните СУМПС се 
извършват по реда на глава четвърта.  
Г л а в а  ш е с т а
ПОТРЕБИТЕЛСКИ ПРОФИЛИ
Чл. 66. (1) Директорите на ДБДС – МВР, 
ДМ – МВР, СДВР/ОДМВР определят със запо­
вед своите служители и им възлагат ползването 
на информацията от НАИФ „НРБЛД“ с права 
на достъп според служебната необходимост в 
съответствие с действащото законодателство.